Α4-0188/95

Ψήφισμα σχετικά την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο «Η Αυτοκινητοβιομηχανία - Σημερινή Κατάσταση, Προκλήσεις, Στρατηγική για το Μέλλον και Προτάσεις για Δράση»

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την Αυτοκινητοβιομηχανία της Ευρωπαϊκής Ένωσης (COM(94)0049 - C3-0158/94),

- έχοντας υπόψη την προηγούμενη ανακοίνωση της Επιτροπής σχετικά με την Αυτοκινητοβιομηχανία,

- έχοντας υπόψη το ψήφισμά του της 17ης Νοεμβρίου 1993 σχετικά με την ανακοίνωση της Επιτροπής «Η ευρωπαϊκή αυτοκινητοβιομηχανία: κατάσταση, προβλήματα και προτάσεις δράσεως» ((ΕΕ C 329 της 06.12.1993, σελ. 88-213)),

- έχοντας υπόψη τις τοποθετήσεις των ενδιαφερόμενων μερών,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων, της Επιτροπής Κοινωνικών Υποθέσεων και Απασχόλησης, της Επιτροπής Περιφερειακής Πολιτικής, της Επιτροπής Μεταφορών και Τουρισμού, καθώς και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0188/95),

Α. λαμβάνοντας υπόψη ότι μια δυναμική και επιτυχημένη αυτοκινητοβιομηχανία έχει ζωτική σημασία για την ευημερία της Ευρώπης δεδομένου ότι αντιπροσωπεύει σχεδόν το 2% του ΑΕΠ στην Ευρωπαϊκή Ένωση και 1,8 εκατομμύρια θέσεις εργασίας,

Β. λαμβάνοντας υπόψη ότι έχουν μεταβληθεί εκ βάθρων οι απαιτήσεις στην αυτοκινητοβιομηχανία, στο σεβασμό του περιβάλλοντος και τις μεθόδους παραγωγής, καθώς και το διεθνή ανταγωνισμό και τη ζήτηση εκ μέρους των αγοραστών για ασφαλέστερα, καθαρότερα, περισσότερο αξιόπιστα και υψηλότερου ποιοτικού επιπέδου αυτοκίνητα,

Γ. λαμβάνοντας υπόψη ότι η ισχυρή ανάκαμψη των πωλήσεων της τάξεως του 6% κατά το 1994 ακολουθήθηκε από σημαντική επιβράδυνση της τάξεως του 0,2% κατά τους τέσσερις πρώτους μήνες του τρέχοντος έτους,

Δ. έχοντας υπόψη ότι η μείωση των πωλήσεων στην αγορά αυτοκινήτου είχε πολύ αρνητικές επιπτώσεις στην απασχόληση, σύμφωνα με μελέτη της Επιτροπής, η οποία διαπιστώνει απώλεια 400.000 θέσεων εργασίας μόνο στον τομέα των προμηθειών,

Ε. λαμβάνοντας υπόψη ότι η αυτοκινητοβιομηχανία της Ευρώπης βρίσκεται αντιμέτωπη με το στόχο της ανάπτυξης του αυτοκινήτου του μέλλοντος και έχει να ανταγωνισθεί παρόμοιες προσπάθειες των μεγάλων κατασκευαστών της Ιαπωνίας και των ΗΠΑ,

ΣΤ. εκτιμώντας ότι η αυτοκινητοβιομηχανία και οι συναφείς βιομηχανίες, σε συνεργασία με την Επιτροπή και τα κράτη μέλη, πρέπει να συνεχίσουν να βελτιώνουν τα επίπεδα επενδύσεων στην έρευνα, στο σεβασμό του περιβάλλοντος και τεχνολογική ανάπτυξη, καθώς και στην εκπαίδευση και κατάρτιση, προκειμένου να αυξάνουν την παραγωγικότητα και την ανταγωνιστικότητα,

Ζ. υποστηρίζοντας το στόχο της ανάπτυξης φιλικών προς το περιβάλλον, λιτής παραγωγικής διαδικασίας, ευφυών, ποιοτικών και ασφαλών αυτοκινήτων για το έτος 2000 και αργότερα,

Η. εκφράζοντας την ανησυχία του για τον ασθενή χαρακτήρα της στρατηγικής της Επιτροπής όσον αφορά τον τομέα του αυτοκινήτου, στρατηγική η οποία δεσμεύεται από την πολυτομεακή προσέγγιση και τους περιορισμούς στη στήριξη που παρέχει σε επενδύσεις που προσεγγίζουν το στάδιο της αγοράς στην έρευνα και τεχνολογική ανάπτυξη,

Θ. πιστεύοντας ότι θα πρέπει να χαραχθεί συγκεκριμένη στρατηγική για την ευρωπαϊκή αυτοκινητοβιομηχανία προκειμένου να εξασφαλισθεί ότι θα παραμείνει ανταγωνιστική και θα μπορέσει, λειτουργώντας σε παγκόσμια πλαίσια, να παραγάγει το αυτοκίνητο του μέλλοντος,

Ι. πιστεύοντας ότι μια τέτοια στρατηγική πρέπει να διαπνέεται από τις ευρύτερες ανάγκες των μεταφορών και της κινητικότητας στην Ευρώπη[semigr ] χαιρετίζοντας την πρόσφατη συγκρότηση, από τον Επίτροπο Neil Kinnock, της ειδικής μονάδας για το συνδυασμό μέσων στις μεταφορές, η οποία μπορεί να διαδραματίσει πολύτιμο ρόλο στην ανάπτυξη ολοκληρωμένης πολιτικής μεταφορών για την Ευρωπαϊκή Ένωση,

ΙΑ. εκφράζοντας την ανακούφισή του για το γεγονός ότι η πρόσφατα επιτευχθείσα συμφωνία μεταξύ των ΗΠΑ και της Ιαπωνίας απέτρεψε τον ολικό εμπορικό πόλεμο μεταξύ των Ηνωμένων Πολιτειών και της Ιαπωνίας και την υπονόμευση του πολυμερούς συστήματος και των κανόνων του Παγκόσμιου Οργανισμού Εμπορίου,

ΙΒ. φοβούμενο ότι η συμφωνία που συνάφθηκε μεταξύ ΗΠΑ και Ιαπωνίας στις 29 Ιουνίου 1995 μπορεί να βλάψει τους ευρωπαίους κατασκευαστές αυτοκινήτων και προμηθευτές εξαρτημάτων,

ΙΓ. χαιρετίζει την πρόσφατη ανακοίνωση της Επιτροπής για 7ετή παράταση όσον αφορά την ομαδική εξαίρεση για τις ρυθμίσεις διανομής αυτοκινήτων,

ΙΔ. χαιρετίζοντας το προσεχές 2ο Φόρουμ Ευρωπαϊκής Επιτροπής/Ευρωπαϊκού Κοινοβουλίου για την Ευρωπαϊκή Bιομηχανία Μηχανοκίνητων Οχημάτων που θα διεξαχθεί στη Στουτγάρδη (5-6 Οκτωβρίου 1995) και το οποίο θα αποτελέσει σημαντική ευκαιρία για την εξέταση της ανακοίνωσης της Επιτροπής και το ψήφισμα του Ευρωπαϊκού Κοινοβουλίου για την αυτοκινητοβιομηχανία,

1. καλεί την Επιτροπή να χαράξει συγκεκριμένη στρατηγική για την ευρωπαϊκή αυτοκινητοβιομηχανία σε συγκρίσιμη κλίμακα με τις παρόμοιες προσπάθειες που ήδη καταβάλλονται στην Ιαπωνία και τις ΗΠΑ, ιδιαίτερα:

α) διευρύνοντας την εμβέλεια και το πρόγραμμα εργασίας της πρόσφατα δημιουργηθείσης ειδικής ομάδας της Επιτροπής (Joint-Task Force) για το αυτοκίνητο του μέλλοντος,

β) επανεκτιμώντας τις πολιτικές της και τα επίπεδα χρηματοδότησης για την έρευνα και ανάπτυξη στον τομέα του αυτοκινήτου, ιδιαίτερα προκειμένου να εξασφαλισθούν υψηλότερα επίπεδα ασφαλείας, ιδίως η ασφάλεια των πεζών και η μείωση της ρύπανσης που προκύπτει από την ατομική κινητικότητα,

γ) συγκροτώντας ομάδα υψηλού επιπέδου, η οποία να απαρτίζεται από ανώτερους εκπροσώπους της βιομηχανίας, των κοινωνικών εταίρων, των οργανώσεων αυτοκινητιστών και χρηστών, του Κοινοβουλίου και της Επιτροπής, και η οποία θα συνέρχεται τρεις φορές το χρόνο προκειμένου να επανεξετάζει τον αντίκτυπο του συνόλου των κοινοτικών πολιτικών που επηρεάζουν την αυτοκινητοβιομηχανία, περιλαμβανομένης επίσης της επανεξέτασης της εφαρμογής και αποτελεσματικότητας της νέας ομαδικής εξαίρεσης για τη διανομή αυτοκινήτων και τις ρυθμίσεις συντήρησης,

δ) επιτυγχάνοντας τον συντονισμό των ευρωπαϊκών προγραμμάτων Έρευνας και Τεχνολογικής Ανάπτυξης στον τομέα των αυτοκινήτων με τις εθνικές ερευνητικές προσπάθειες[semigr ] η έρευνα και η ανάπτυξη όσον αφορά τα οχήματα με κινητήρα στο πλαίσιο των προγραμμάτων Ε + Α της Επιτροπής, μέσω της «μικτής ομάδας» εκπροσώπων της βιομηχανίας και των υπηρεσιών της Επιτροπής, όπως έχει προταθεί στην ανακοίνωση της Επιτροπής «Έρευνα και τεχνολογική ανάπτυξη - Συντονισμός μέσω συνεργασίας», πρέπει να δρομολογηθούν και να εξετασθεί η διαφάνειά τους[semigr ] προς τούτο απαιτείται οπωσδήποτε η κατάλληλη συμμετοχή του Ευρωπαϊκού Κοινοβουλίου,

ε) αξιοποιώντας το επιτυχημένο ερευνητικό έργο στον τομέα της τηλεματικής[semigr ] στο πλαίσιο αυτό, η στοχοθέτηση πρέπει να αφορά την κινητικότητα και όχι απλώς το αυτοκίνητο, και θα πρέπει να καταβάλλονται προσπάθειες για την περαιτέρω ανάπτυξη για την ολοκλήρωση των συστημάτων διαχείρισης των μεταφορών[semigr ] θα πρέπει να δημιουργηθούν κίνητρα για την ταχεία εφαρμογή των αποτελεσμάτων[semigr ] στο πλαίσιο αυτό, πρέπει να ληφθούν υπόψη οι απαιτήσεις για την προστασία των δεδομένων[semigr ]

στ) λαμβάνοντας σοβαρότερα υπόψη τις κοινωνικο-οικονομικές πλευρές του αυτοκινήτου του μέλλοντος, λ.χ. τις επιπτώσεις του στις υποδομές, στο περιβάλλον, στην απασχόληση, το ρόλο των μικρομεσαίων επιχειρήσεων, την ανάπτυξη των πόλεων και το εξωτερικό κόστος[semigr ]

ζ) υποστηρίζοντας, ιδίως, τις προσπάθειες για τη βελτίωση των όρων εργασίας και την εξασφάλιση των αναμενόμενων επιπέδων αμοιβής στον εν λόγω τομέα[semigr ]

2. εξαίρει τη σημασία της ανακάμψης της ζήτησης για την προώθηση της ανάπτυξης της ευρωπαϊκής αυτοκινητοβιομηχανίας και ζητεί από την Επιτροπή να παρουσιάσει προτάσεις για την επίτευξη αυτού του στόχου.

3. υπογραμμίζει τη σημασία ενός ολοένα περισσότερο ειδικευμένου εργατικού δυναμικού και με σταθερές βάσεις γνώσεων, που θα καταστήσει δυνατή τη δημιουργία νέων θέσεων εργασίας, οι οποίες θα βασίζονται σε κριτήρια δημιουργικότητας, καινοτομίας και ποιότητας, δημιουργώντας ίδια δυναμική για πρόσβαση στην κοινωνία της πληροφόρησης και καλύτερη προσαρμογή των εργαζομένων στις διαρθρωτικές μεταβολές της βιομηχανίας, συντελώντας εν καιρώ στη δημιουργία νέων θέσεων απασχόλησης και στη σταθερότητα της απασχόλησης[semigr ]

4. καλεί την Επιτροπή να ενθαρρύνει τα κράτη μέλη να παράσχουν φορολογικά κίνητρα για την απόσυρση παλαιών αυτοκινήτων και την ανταλλαγή τους με καινούργια, και να προβούν σε εκτίμηση των δυνητικών ωφελημάτων ενός προγράμματος παροχής κινήτρων πανευρωπαϊκής κλίμακας, το οποίο και θα ενθαρρύνει τη δραστηριότητα στη βιομηχανία και θα εκσυγχρονίσει το στόλο των αυτοκινήτων, μειώνοντας έτσι τις εκπομπές από τα οχήματα[semigr ]

5. καλεί την Επιτροπή να ολοκληρώσει την ενιαία αγορά το ταχύτερο δυνατόν, ιδιαίτερα παρουσιάζοντας τα σχέδια οδηγιών που εκκρεμούν στο πλαίσιο της έγκρισης Τύπου ΕΟΚ Ολοκλήρου Οχήματος, καθώς και προτάσεις σχετικά με την εναρμόνιση των φόρων που επιβάλλονται στην αγορά, ταξινόμηση και χρήση ενός αυτοκινήτου και να εξασφαλίσει ότι η αγορά για τον εφοδιασμό γνησίων ανταλλακτικών αυτοκινήτων που σήμερα υπόκεινται στην ίδια εξαίρεση από τους κανόνες ανταγωνισμού θα ελευθερωθεί από κοινού με την αγορά των ιδίων των αυτοκινήτων[semigr ]

6. καλεί την Επιτροπή να υποβάλει πρόταση για οικονομική ενίσχυση της δραστηριότητας της ειδικής ομάδας (task-force) για το αυτοκίνητο του μέλλοντος στο πλαίσιο της συμπληρωματικής χρηματοδοτήσεως του 4ου προγράμματος-πλαισίου για την έρευνα, εάν υφίστανται σχετικά επαρκείς διαθέσιμοι πόροι. Για την πρόταση θα ληφθεί απόφαση το 1996 κατά την αναθεώρηση του 4ου Προγράμματος. Επομένως επιβάλλεται να υποβληθεί ένα πρόγραμμα δράσης με σαφείς στόχους. Σ´ αυτούς θα πρέπει να περιλαμβάνονται κυρίως τεχνολογίες για οχήματα με μικρές ή μηδενικές εκπομπές ρύπων (στήλες καυσίμων, υβριδικοί κινητήρες, χρήση εναλλακτικών καυσίμων βενζίνης και ντήζελ και συστήματα ηλεκτρικής προώθησης), τα ενσωματωμένα συστήματα κίνησης που βασίζονται στην τηλεματική καθώς και η σχετική κοινωνικοοικονομική έρευνα. Παράλληλα με τη δραστηριότητα της ειδικής ομάδας, η Επιτροπή και τα κράτη μέλη θα πρέπει να επιταχύνουν, κυρίως με φορολογικά και διοικητικής φύσεως μέτρα, τη διάθεση στο εμπόριο οχημάτων με κινητήρες χαμηλών ή μηδενικών εκπομπών ρύπων καθώς και συστήματα κίνησης που θα βασίζονται στην τηλεματική, κυρίως στα μεγάλα αστικά κέντρα[semigr ]

7. καλεί την Επιτροπή να εξασφαλίσει ότι η βιομηχανία εξαρτημάτων θα επωφεληθεί όσο το περισσότερο δυνατό από τη στήριξη της Κοινότητας στην έρευνα και ανάπτυξη, λαμβανομένης υπόψη της κεφαλαιώδους σημασίας του τομέα αυτού για την υγεία της αυτοκινητοβιομηχανίας συνολικά[semigr ] η βιομηχανία εξαρτημάτων θα πρέπει να μετέχει περισσότερο κατά τη λήψη μέτρων για την προώθηση της μεταφοράς τεχνολογίας και της ανάπτυξης δικτύων συνεργασίας[semigr ]

8. καλεί την Επιτροπή να συνεχίσει να στηρίζει τις επενδύσεις στην εκπαίδευση και κατάρτιση εντός της αυτοκινητοβιομηχανίας και να αξιοποιήσει καλύτερα τους χρηματοδοτικούς πόρους που διαθέτει η Κοινότητα στο πλαίσιο των προγραμμάτων Leonardo da Vinci και Socrates, καθώς και τα μέτρα προς ενθάρρυνση της προσαρμογής των εργαζομένων στις βιομηχανικές μεταβολές και στις μεταβολές στα συστήματα παραγωγής[semigr ] απευθύνει έκκληση για διερεύνηση της δυνατότητας υλοποίησης της καλύτερης δυνατής πανευρωπαϊκής πρακτικής όσον αφορά την επιμόρφωση και τον έλεγχο στη βιομηχανική προσαρμογή[semigr ]

9. καλεί την Επιτροπή να εξασφαλίσει ιδιαίτερα ότι οι ειδικές απαιτήσεις και συνεισφορές μικρομεσαίων επιχειρήσεων στην αυτοκινητοβιομηχανία θα ληφθούν πλήρως υπόψη, ότι προγράμματα όπως το ADAPT θα ελέγχονται σταθερά ως προς τη «φιλικότητά» τους προς τις μικρομεσαίες επιχειρήσεις και ότι θα προσδοθεί στις επιχειρήσεις αυτές σαφές καθεστώς βασικού εταίρου όσον αφορά την επίλυση των προβλημάτων στην αυτοκινητοβιομηχανία[semigr ]

10. καλεί την Επιτροπή να αναπτύξει τα υψηλότερα δυνατά πρότυπα που ανταποκρίνονται στην επιστημονική και τεχνική πρόοδο στον τομέα της ασφάλειας των αυτοκινήτων και του σεβασμού του περιβάλλοντος και ειδικότερα στο πλαίσιο της έγκρισης Τύπου Ολοκλήρου Οχήματος, ώστε να υποστηριχθεί:

α) η θέσπιση ενός προτύπου για τις δοκιμές μετωπικής σύγκρουσης με παραμορφούμενο λοξό εμπόδιο και για τις δοκιμές πλευρικής σύγκρουσης με εμπόδιο εδάφους ύψους 300 mm, μέσα σε σύντομη αλλά οπωσδήποτε ρεαλιστική προθεσμία,

β) η καθιέρωση ενός συστήματος παιδικών θέσεων ασφαλείας ως υποχρεωτικής απαίτησης, το ταχύτερο δυνατό, που θα βασίζεται στην έννοια του ISOFIX όπως αναπτύχθηκε για το Διεθνή Οργανισμό Τυποποίησης[semigr ]

γ) η απαγόρευση των προφυλακτήρων τύπου «bull bars» και η ενθάρρυνση φιλικότερου προς τους πεζούς σχεδιασμού οχημάτων,

δ) η υποχρέωση ύπαρξης ζωνών ασφαλείας στα λεωφορεία και μέτρα για την βελτίωση της εν γένει οδικής συμπεριφοράς τους[semigr ]

11. καλεί την Επιτροπή να συνεισφέρει στην ανάπτυξη ενός νέου, ευρωπαϊκής εμβελείας, προγράμματος αξιολόγησης αυτοκινήτων για τη δοκιμή της συμπεριφοράς των νέων μοντέλων σε σύγκρουση με χρήση των ρεαλιστικότερων διαδικασιών δοκιμής σε μετωπική και πλευρική σύγκρουση, έτσι ώστε να ενθαρρυνθεί η αύξηση της επίγνωσης των καταναλωτών και να προωθηθεί η αγορά για τα αυτοκίνητα με καλές επιδόσεις ασφαλείας[semigr ]

12. καλεί την Επιτροπή να ενθαρρύνει την ανάπτυξη φιλικών προς το περιβάλλον αυτοκινήτων και, συγκεκριμένα, να αναπτυχθεί αυτοκίνητο χαμηλής εκπομπής καυσαερίων με κατανάλωση καυσίμου 3 λίτρα ανά 100 χιλιόμετρα το οποίο να είναι κατάλληλο για καθημερινή χρήση[semigr ] επίσης, να αναπτυχθεί εκτεταμένη σειρά μέτρων προκειμένου να περιορισθούν τα επίπεδα ρύπανσης από τα οχήματα, ως εξής:

α) ανάληψη δράσης εναντίον των κακοσυντηρημένων οχημάτων (δηλαδή των πολύ ρυπαντικών) με ενθάρρυνση της χρήσης εξοπλισμού τηλαισθητήρων και την καθιέρωση πανευρωπαϊκού προτύπου για τον τεχνικό έλεγχο των οχημάτων, το οποίο θα περιλαμβάνει και τις δοκιμές εκπομπών,

β) τον υποχρεωτικό εξοπλισμό των οχημάτων με διαγνωστικά συστήματα (τα λεγόμενα «Πράσινα Κουτιά») στο πλαίσιο της Ευρωπαϊκής Έγκρισης Τύπου Ολοκλήρου Όχήματος και την καθιέρωση κοινών πανενωσιακών προτύπων πληροφόρησης (συμπεριλαμβανομένων σημάτων, κωδικών βλαβών, ανταλλαγής ψηφιακών πληροφοριών, εξοπλισμού δοκιμής, διαγνωστικών εργαλείων και συνδέσεων) έτσι ώστε να καθίσταται δυνατή η εύκολη διάγνωση και επισκευή,

γ) πρωτοβουλίες για τη θέσπιση νομοθετικού πλαισίου στην Ευρωπαϊκή Ένωση για ολοκληρωμένα σχέδια ανακύκλωσης των αυτοκινήτων και για την αποφυγή συγκέντρωσης αποβλήτων στον τομέα της αυτοκινητοβιομηχανίας[semigr ] στα προγράμματα Ε& ΤΑ της αυτοκινητοβιομηχανίας πρέπει να προσδοθεί υψηλή προτεραιότητα στην έννοια της ανακυκλωσιμότητας,

δ) περαιτέρω έρευνα για νέους τύπους καυσίμων και τεχνολογίες κινητήρων, όπως αυτή που διεξάγεται από το πρόγραμμα Joint Auto-Oil[semigr ]

ε) μέτρα για τη μείωση των επιπέδων θορύβου του οχήματος, ιδιαίτερα με το νέο σχεδιασμό της επιφανείας των ελαστικών και των οδών[semigr ]

στ) άμεση υποβολή πρόταση σχετικά με τον περιορισμό των οριακών τιμών καυσαερίων καθώς και τη μείωση της καταναλώσεως έως το έτος 2000[semigr ] θα πρέπει να καταβληθούν προσπάθειες ώστε να υπάρξει κοινή πρόταση για τα αυτοκίνητα ιδιωτικής χρήσης και για τα ελαφρά οχήματα δημοσίας χρήσεως[semigr ]

13. καλεί την Επιτροπή να συνεχίσει να παρακολουθεί εκ του σύνεγγυς όλους τους δασμολογικούς και μη δασμολογικούς φραγμούς που εμποδίζουν την πρόσβαση των ευρωπαϊκών αυτοκινήτων στις αγορές τρίτων χωρών. Ιδιαίτερα, να ενθαρρύνει τη Νότιο Κορέα να άρει όλους τους εναπομένοντες εμπορικούς φραγμούς (ιδιαίτερα τους μη δασμολογικούς) που τίθενται στην πρόσβαση ευρωπαϊκών αυτοκινήτων και εξαρτημάτων στην αγοράς της[semigr ] επίσης, να παρακολουθεί την τήρηση της συμφωνίας του 1991 μεταξύ ΕΟΚ και Ιαπωνίας με βάση το γραπτό μνημόνιο της Επιτροπής για τα στοιχεία στα οποία επετεύχθη συναίνεση[semigr ] τέλος, να υπερασπισθεί ένα ανοικτό διεθνές εμπορικό σύστημα που να λειτουργεί βάσει συγκεκριμένων κανόνων[semigr ]

14. καλεί την Επιτροπή να προωθήσει και να στηρίξει το διάλογο για πρότυπα του χρόνου εργασίας που διασφαλίζουν την απασχόληση, και, επίσης, να παρακολουθεί το διάλογο για τις απαιτούμενες διαρθρωτικές μεταβολές, ούτως ώστε να μπορούν να ληφθούν μέτρα που ενδείκνυνται για την εποπτεία της διαδικασίας εκσυγχρονισμού των διαρθρώσεων παραγωγής. Στο πλαίσιο αυτό, θα πρέπει να ληφθεί ιδιαίτερη μέριμνα για την εξασφάλιση της απασχόλησης[semigr ]

15. καλεί την Επιτροπή να προωθήσει μέτρα για την ενίσχυση πρότυπων σχεδίων προκειμένου να επιταχυνθεί η ανάπτυξη ολοκληρωμένων συστημάτων στον τομέα των μεταφορών με τον συνδυασμό διαφόρων μεταφορικών μέσων[semigr ] θα πρέπει να υποστηριχθεί η μετατροπή των αυτοκινητοβιομηχανιών σε επιχειρήσεις προώθησης της κινητικότητας[semigr ]

16. καλεί την Επιτροπή να επιδιώξει καλύτερο συντονισμό των διαφόρων σημαντικών από περιφερεική άποψη μέτρων για την αυτοκινητοβιομηχανία (ερευνητικά προγράμματα, ΕΚΤ, κ.ά), με βάση τη συνεργασία μεταξύ των κρατών μελών και τη συμμετοχή των κοινωνικών παραγόντων, (οι κοινωνικοί εταίροι, φορείς τοπικής αυτοδιοίκησης, συνδικάτα, κλπ.)[semigr ]

17. καλεί την Επιτροπή να αναπτύξει ένα σύστημα ελέγχου επί της μετεγκατάστασης αυτοκινητοβιομηχανιών και να λάβει μέτρα κατά των πρακτικών της με κάθε τρόπο «διεκδίκησης επιδοτήσεων» που ακολουθούν οι μεγάλες εταιρείες[semigr ] ζητεί από την Επιτροπή να υποβάλλει στο Κοινοβούλιο, σε τακτά διαστήματα, αναφορές σχετικά με τις μετεγκαταστάσεις και τις κρατικές επιχορηγήσεις στην ευρωπαϊκή αυτοκινητοβιομηχανία[semigr ]

18. καλεί την Επιτροπή να επιδιώξει τη διεθνή συνεργασία ως προς τις ελάχιστες προδιαγραφές σχετικά με τα ωράρια εργασίας, τις κοινωνικές συνθήκες και το περιβάλλον προκειμένου να αντιμετωπιστούν από κοινού τα σφαιρικά περιβαλλοντικά προβλήματα και να εξαλειφθούν τα πλεονεκτήματα του αθέμιτου ανταγωνισμού[semigr ]

19. καλεί την Επιτροπή να εξετάσει ποιες ακριβώς επιπτώσεις θα έχει στην ευρωπαϊκή αυτοκινητοβιομηχανία και τη βιομηχανία εξαρτημάτων η συμφωνία που επετεύχθη στις 29 Ιουνίου 1995 μεταξύ ΗΠΑ και Ιαπωνίας και να συμμετάσχει στην επιτήρηση της συμφωνίας ώστε να εξασφαλισθεί ότι όλες οι επιχειρήσεις θα μπορέσουν να επωφεληθούν από το άνοιγμα της ιαπωνικής αγοράς[semigr ]

20. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις και τα κοινοβούλια των κρατών μελών.